Nor de praf saharian, anunțat de Paște în România.
ANM anunță că un nor de praf saharian va ajunge în România. Depunerile de praf vor putea fi observate în perioada 1-2 mai.
Un nor de praf saharian ajunge de Paști în România. Depunerile de praf vor putea fi observate la început în regiunile sud-vestice, apoi și în restul țării.În perioada 30 aprilie – 3 mai, circulația aerului, preponderent din sector sud-vestic, favorizează avansul dinspre nordul Africii a unei mase de aer tropical încărcate cu particule de praf de origine sahariană, îndeosebi către sud-estul Europei, inclusiv deasupra României, anunță Administrația Națională de Meteorologie.Concentrațiile particulelor de praf ce urmează să ajungă deasupra României vor fi mult mai reduse, în comparație cu cele din zona Peninsulei Italice și sudul Peninsulei Balcanice.Depunerile de praf în România vor putea fi observate la finalul săptămânii (1 și 2 mai), în zonele și intervalele cu ploaie, la început în special în regiunile sud-vestice, apoi și în restul țării.